作者:任昱
標題:南呂・金字經湖上僧寺
內容:竹雨侵窗潤，松風吹面寒，雲母屏開非世間。閒，不知名利難。憑闌看，夕陽山外山。重到湖上碧水寺邊寺，綠楊樓外樓，閒看青山雲去留。鷗，飄飄隨釣舟。今非舊，對花一醉休。秋宵宴坐秋夜涼如水，天河白似銀，風露清清溼簟紋。論，半生名利奔。窺吟鬢，江清月近人。書所見勝概三吳地，美人一夢雲，花落黃昏空閉門。因，青鸞寶鑑分。天涯近，思君不見君。